**VASIVIZ ZRt.**

**2017. évi Üzleti terv 1. számú módosítása**

A VASIVÍZ ZRt. Igazgatósága a 3/2017.(II.10.) számú, Felügyelőbizottsága a 3/2017.(II.10.) számú határozatával egyhangúlag elfogadta az előterjesztett 2017. évi üzleti tervet az alábbi két módosítással. Az „Egyéb bevételek” rovatát megnöveltük 90 000 eFt-tal, mivel a Szombathely Megyei Jogú Város Önkormányzatától várhatóan 2017. évben is a fürdőszolgáltatási tevékenység veszteség finanszírozására támogatásban részesülünk. Az összeg a korábbi évek alapján lett meghatározva. A költségeket pedig csökkentettük a „Tárgyi eszköz fenntartás anyagfelhasználás” soron 38 162 eFt összeggel, mivel a tervezett adat nagymértékű százalékos növekedést mutatott a várható 2016. évi tényadathoz képest.

SZMJV Közgyűlése fenti Üzleti terv adatait április 3-án tárgyalja.

Az Üzleti tervben 4 %-os bértömeg növekedéssel számoltunk egész évre, amelynek részletes kidolgozása és egyeztetése már lezajlott. Az Üzleti tervet az Igazgatóság és a Felügyelő Bizottság egyhangúlag „0” eredménnyel fogadta el.

Az Igazgatóság és a Felügyelő Bizottság további elvárása a bértömeg 6%-os növekedése fél évre úgy, hogy a Társaság eredménye továbbra is „0” legyen, ehhez a korábban tárgyalt Üzleti terv sorait felül kellett vizsgálni, amelynek részletes adatait az alábbiakban soroljuk fel. A bérrendezésről és az esetleges általános béremelésről további egyeztetések vannak folyamatban.

A 2017. július 1-től tervezett 6 %-os bértömeg növelés forrásául szolgálhatnak az alábbi bevétel növekedések és költségcsökkentések:

|  |  |  |
| --- | --- | --- |
| **Költségek** |  |  |
| ***Költségcsökkentések*** |  |  |
| Anyagköltség*Saját üzemmérnökségi és üzemi fenntartási terv módosítása vezetői döntés alapján* |  -64 000 | eFt |
| Egyéb idegen javítás költsége*Idegen fenntartási költségek felülvizsgálata után vezetői döntés alapján csökkentve* | -14 000 eFt |  |
| Informatikai szolgáltatási költség tételesen újraszámolva | -789 | eFt |
| Oktatási és továbbképzési költség csökkentése, vezetői döntés alapján  | -500 | eFt |
| Köztisztasági díjak*7.562 eFt a szennyvíziszap elhelyezés költségei és a köztisztasági díjak között is szerepelt* | -7 562 | eFt |
| Igénybevett tervezési munkák költségek csökkentése, területfelelőssel egyeztetve | -1 000 | eFt |
| Hatósági, igazgatási díjak, illetékek *Tervszám csökkentése az ügyvédi szolgáltatás és egy 2016. évi perköltség és eljárási illeték kiemelése miatt (1 fő munkavállaló perköltsége (300 eFt) és eljárási illeték (409.2 eFt))* | -2 000 | eFt |
| Cafeteria rendszerbe bevont juttatások*A ténylegesen igényelt cafeteria elemek 619 főre számolva az eredeti 625 fő helyett* | -2 365 | eFt |
| Természetbeni juttatás SZJA költség*A Cafeteria elemek változása miatt újraszámolva (15% SZJA)* | -1 717 | eFt |
| Adókedvezmény növelése a +6% bértömeg növekedése miatt 2017. 07. 01-től | -3 717 | eFt |
| Egészségügyi hozzájárulás*A Cafeteria elemek változása miatt újraszámolva (EHO mértéke 14% és 22%)* | -305 | eFt |
| Rehabilitációs hozzájárulás *A 2016. decemberi statisztikai állományra (615 fő) számolva a korábbi 635 fő helyett* | -1 000 | eFt |
| Innovációs hozzájárulás csökkentése a 2016. évi tényadat alapján | -2 000 | eFt |
| Kintlévőségek leírása*Tervezett adat csökkentése* | -2 000 | eFt |
| ***Költségcsökkentések összesen*** | **-102 955** | **eFt** |
|  |  |  |
| ***Költségnövekedések*** |  |  |
| Építőipari szolgáltatások igénybevétele újraszámolva | +50 095 | eFt |
| Bérköltség +6%-os növekedésével számolva 2017. 07. 01-től | +56 354 | eFt |
| Szociális hozzájárulás*Bértömeg növekedése miatt újraszámolva* | +12 398 | eFt |
| Szakképzési hozzájárulás*Bértömeg növekedése miatt újraszámolva* | +845 | eFt |
| Iparűzési, kommunális adók*A 2016. évi tényadatot alapul véve* | +7 000 | eFt |
| ***Költségnövekedések összesen*** | **+126 692** | **eFt** |
| **Költségváltozások hatása** | **+23 737** | **eFt** |
|  |  |  |
| **Bevételek** |  |  |
| Értékesített komposzt árbevételének növelése a 2016. évi tényadat alapján | +1 000 | eFt |
| Szippantott szennyvizek fogadása*Az üzleti terv összeállítása után megkötött szerződések alapján az Őrségből (Ispánk, Magyarszombatfa, Szalafő) fogadott szennyvízből származó bevétellel módosítva* | +15 000 | eFt |
| Megrendelésre végzett egyéb szennyvíz szolg. árbevétele (készenlét)*Üzleti terv készítése után megkötött szerződések alapján, Ispánk, Szalafő, Mszombatfa* | +1 737 | eFt |
| Megrendelésre végzett labor vizsgálat árbevételének növelése a 2016. évi tényadat alapján | +2 000 | eFt |
| Költségvetésből kapott támogatás*Előző évi adatok alapján a 2016. évi kapott támogatás 50%-át terveztük meg* | +4 000 | eFt |
| ***Bevétel növekedések összesen*** | **+23 737** | **eFt** |
| **Bevétel változás hatása** | **+23 737** | **eFt** |
|   |   |  |
| **Eredményre gyakorolt hatás** | **0** |  |

A Központi Statisztikai Hivatal tájékoztatása szerint 2016 júniusában a bruttó átlagkereset 259 900 forint volt, 5,7 %-kal magasabb, mint egy évvel korábban. 2016. január-júniusi hónapokban a bruttó átlagkeresetek 6,0 %-kal nőttek az előző év azonos időszakához viszonyítva.

A bruttó átlagkeresetek az elmúlt időszakban országosan tovább emelkedtek, **2016 októberében az átlagkereset 262 200 forint** volt.

***Keresetek alakulása 2016. január-június***

|  |  |  |
| --- | --- | --- |
| **Szféra** | **Közfoglalkoztatással együtt** | **Közfoglalkoztatás nélkül** |
| **átlagkereset****(bruttó)** | **változás az előző év azonos időszakához képest (%)** | **átlagkereset** | **változás az előző év azonos időszakához képest** |
| Vállalkozások | 274 000 | 5,3 | 275 300 | 5,3 |
| Költségvetés | 227 900 | 7,9 | 268 000 | 10,5 |
| Nonprofit szervezetek | 226 300 | 5,4 | 247 400 | 6,4 |
| VASIVÍZ ZRt | 236 000 | 2,0 | 236 000 | 2,0 |
| **Nemzetgazdaság összesen** | **258 000** | **6,0** | **272 500** | **6,6** |

A VASIVÍZ ZRt.-nél az előző év azonos időszakához képest 2 %-os átlagkereset növekedés történt, a 2016. június hónapban végrehajtott, 2016. január 1-re visszamenőleges hatályú bérrendezéssel. A bruttó átlagkereset Társaságunknál a közfoglalkoztatást is figyelembe vevő a nemzetgazdasági átlagtól 9,3 %-kal, a **közfoglalkoztatás nélküli** **nemzetgazdasági átlagkeresettől 15,5 %-kal, a költségvetési szférától 13,6 %-kal, a vállalkozási szférától pedig 16,7 %-kal marad el.**

Az elmúlt években jelentősen megnövekedett a fluktuáció, a nagyszámú nyugdíjazás mellett a fiatal, jól képzett munkaerő megtartása is nehézségekbe ütközik, a kilépő munkavállalókat a jelenlegi bérszínvonal mellett nagyon nehezen tudjuk pótolni.

**A munkaerő megtartásához és a nyugdíjba vonulók pótlásához 2017. évben megosztottan január 1-től 4 %-os, július 1-től 6%-os, együttesen legalább 10%-os, munkakörönként differenciált és részben általános béremelésre lenne szükség. Fentiekben a 2017. évi Üzleti terv 1. sz. módosításában főképp bértömeg növekedés és járulékos vonzatai forrását mutatjuk ki. A mellékelt táblázatok részletesen tartalmazzák a korábban elfogadott tételeket, illetve a módosítások összegét, valamint a korrigált adatot.**

Szombathely, 2017. március 27.

 Dr. Kohuth Viktor

 vezérigazgató